મુખ્યપ્રધાન વિજય રૂપાણી ભ્રષ્ટાચાર સામે લડાઈ લડી રહ્યા છે. ખેડૂતો અને ગુજરાતની જનતા માટે દેશનું સૌથી મોટું અને લાંબુ સુજલામ સુફલામ જળ અભિયાન ચલાવી રહ્યા છે. ગુજરાતમાં કોઈ પણ વ્યક્તિને અકસ્માત થાય તો તાત્કાલિક સારવાર માટે હૉસ્પિટલનો રૂ.૫૦ હજાર સુધીનો ખર્ચ સરકાર દ્વારા ચૂકવવામાં આવે. આવા અનેક સંવેદનશીલ નિર્ણયો પ્રજાહિતમાં લઈ રહ્યા છે. ગુડ ગવર્નન્સ માટે કુલ ૨૬ વિભાગો અને ૧૭૦૦ પેરામીટર્સ સાથેના મોનિટરીંગ માટે “સીએમ ડેસ્કબોર્ડ” વ્યવસ્થાનો શુભારંભ કર્યો છે. તાજેતરમાં જ શાળા પ્રવેશોત્સવ કાર્યક્રમમાં ગામડામાં જઈને બાળકો અને વાલીઓને શિક્ષણ અંગે પ્રોત્સાહન આપવા ઝુંબેશ ચલાવી છે, ત્યારે કોંગ્રેસ અને તેની બી ટીમ જુંઠ્ઠાણાં અને વેર-ઝેર ફેલાવવાના કાર્યક્રમો બંધ કરે તેમ પંડયાએ જણાવ્યું હતું.